অর্থনৈতিক রিপোর্টার ॥ অবশেষে দরপতন থেমেছে দেশের পুঁজিবাজারে। টানা পাঁচ দিন শেয়ার বিক্রির চাপে সূচকের পতনের পর সোমবার দেশের উভয় পুঁজিবাজারে সূচক বেড়েছে। দিনটিতে প্রথম দুই ঘণ্টায় সূচকের নিম্নমুখী প্রবণতায় লেনদেন হলেও শেষ দুই ঘণ্টায় পুঁজিবাজার ঘুরে দাঁড়ায়। সূচকের এই বৃদ্ধির ফলে পতনের বৃত্ত থেকে বের হয়ে আসতে সক্ষম হয় বাজার। বেশিরভাগ কোম্পানির দর বাড়ায় সূচক বাড়লেও দিনটিতে লেনদেন খুব বেশি পরিবর্তন আসেনি। প্রধান বাজার ঢাকা স্টক একচেঞ্জে দিনটিতে প্রায় ৩শ কোটি টাকার লেনদেন হয়েছে।